**РАЗДЕЛ 2**

**УКАЗАНИЯ ЗА ИЗГОТВЯНЕ НА ОФЕРТА**

**ЗА УЧАСТИЕ В ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА ПО РЕДА НА ГЛАВА 26 ОТ ЗОП**

**ВЪЗЛОЖИТЕЛ**

Възложител на настоящата обществена поръчка за избор на изпълнител по реда на Закона за обществени поръчки, съгласно чл. 5, ал. 2, т. 9 от ЗОП е Кметът на Община Панагюрище, с административен адрес: гр. Панагюрище 4500, община Панагюрище, пл. „20-ти Април” № 13, интернет адрес: [www.panagyurishte.org](http://www.panagyurishte.org.), профил на купувача: <https://panagyurishte.nit.bg/sbirane-na-oferti-s-obyava-ili-pokani-doopredeleni-licza/01-27.03.2019-g/> и публикувана в Регистъра на обществените поръчки обява с ID 9087019

**ПРЕДМЕТ НА ОБЩЕСТВЕНАТА ПОРЪЧКА**

Настоящата обществена поръчка е с предмет:„Изготвяне на технически паспорти, в т.ч. технически обследвания и обследвания за енергийна ефективност на многофамилни жилищни сгради и общинска сграда“ по три обособени позиции:

**Обособена позиция 1:** „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори– 55302.501.4328.1 и 55302.501.4329.1, ул.Олга Брадестилова №18“;

**Обособена позиция 2:** „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори 55302.501.4600.1, 55302.501.4600.2 и 55302.501.4600.3 – ул.“Георги Бенковски“ №96, бл.6 , ул.“Делчо Спасов „ бл.7 и бл.8“;

**Обособена позиция 3:** „Изготвяне на технически паспорт, в т.ч. техническо обследване и обследване за енергийна ефективност на общинска сграда - Център за работа с деца на улицата с идентификатори 55302.501.4945.1 и 55302.501.4945.2 , ул.“Олга Брадистилова“.

**ПЪЛНО ОПИСАНИЕ НА ПОРЪЧКАТА**

Посочените технически паспорти, в т.ч. технически обследвания и обследвания за енергийна ефективност са във връзка с изготвяне на проектни предложения по процедура BG16RFOP001-1.040 „Изпълнение на интегрирани планове за градско възстановяване и развитие 2014-2020 – Инвестиционни програми“ /част от процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“/ по Оперативна програма „Региони в растеж“ 2014 -2020

Процедурата е открита във връзка с разработване на следните проектни предложения: „Обновяване и внедряване на мерки за енергийна ефективност в многофамилни жилищни сгради“ и „Център за работа с деца на улицата – реконструкция и преустройство на сграда“ включени в Инвестиционната програма (ИП) на община Панагюрище за периода 2014-2020г. (ИПГВР).

Предвидените дейности за изпълнение по всяка съответна обособена позиция са следните:

а/ изготвяне на обследвания за установяване на техническите характеристики, свързани с изискванията по чл. 169 ал. 1 , т. 1 - 6 и ал. 3 от ЗУТ **(**изм. и доп. ДВ. бр.1 от 3 Януари 2019 г.) и технически паспорт на сградата в съответствие с изискванията на глава трета на Наредба № 5 от 28.12.2006 г. за техническите паспорти на строежите(изм. ДВ. бр.79 от 13 Октомври 2015 г.);

б/ изготвяне на обследване за енергийна ефективност, придружено от валиден сертификат за енергийни характеристики на сградата в експлоатация, по реда на ЗЕЕ (изм. ДВ. бр.83 от 9 Октомври 2018 г.)иНаредба № Е-РД-04-1 от 22 януари 2016 г. за обследване за енергийна ефективност, сертифициране и оценка на енергийните спестявания на сгради. Обследването за енергийна ефективност на сградата да предписва необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане.

**Обхвата на дейностите и изискванията на възложителя към изпълнението са подробно описани в Раздел 1 – Техническа спецификация.**

**Прогнозна стойност на поръчката**

Настоящата обществена поръчка е с прогнозна стойност, в размер на **43 545,00 лева без ДДС**, разпределена по обособени позиции, както следва:

**Обособена позиция 1: 12 060,00 лева без ДДС.**

**Обособена позиция 2: 28 005,00 лева без ДДС.**

**Обособена позиция 3: 3 480,00 лева без ДДС.**

Посочената прогнозна стойност е максимално допустимата стойност в лв. без ДДС. която може да бъде оферирана от участниците.

**Срок на валидност на офертите**

Срокът на валидност на офертите следва да е 150 дни от крайния срок за подаване на оферти.

**Срок за получаване ма оферти**

Срокът за получаване на оферти е 12 дни, от публикуването на обявата, съгласно чл. 188. ал. 1 от ЗОП.

**Обособени позиции**

Участниците могат да подадат оферти за една и/или за всички обособена позиция.

**Разяснения**

При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

**Условия и начин на плащане**

Плащанията ще се извършват съгласно условията на проекто-договора, а именно:

1. Авансово и междинни плащания по Договора не се предвиждат;

2. Окончателно плащане за цялостното изпълнение на Договора се извършва в срок до 30 /словом тридесет/ календарни дни след представяне от изпълнителя на основните продукти/резултати от изпълнението на дейностите по договора, в това число: архитектурни заснемания, доклади за енергийни обследвания, резюмета, сертификати, доклади от технически обследвания и технически паспорти;

Приемането на изпълнението на дейностите по Договора се удостоверява с подписването на приемо-предавателни протоколи без забележки

**Гаранция за изпълнение на договора**

Гаранцията за изпълнение на Договора е в размер на 2 % (два на сто) от цената за изпълнение.Валидността на гаранцията за обезпечаване на изпълнението е съгласно условията на договора. Гаранцията за изпълнение на договора се представя под форма избрана от изпълнителя - парична сума или банкова гаранция или застраховка.

**Общи условия**

1. При изготвяне на офертата всеки участник трябва да се придържа точно към обявените от възложителя условия.
2. Офертите се изготвят на български език.
3. До изтичането на срока за подаване на офертите всеки участник може да промени, да допълни или да оттегли офертата си.
4. Всеки участник в процедура за възлагане на обществена поръчка има право да представи само една оферта.
5. Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.
6. В процедура за възлагане на обществена поръчка едно физическо или юридическо лице може да участва само в едно обединение.
7. Свързани лица не могат да бъдат самостоятелни участници в една и съща процедура.

Свързани лица са тези по смисъла на §1, т. 13 и 14 от ДР на Закона за публичното предлагане на ценни книжа.

"Свързани лица" са:

а) лицата, едното от които контролира другото лице или негово дъщерно дружество:

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

"Контрол" е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице: или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

**Изисквания към участниците**

1. Участник в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява този вид услуга, съгласно законодателството ла държавата, в която то е установено.
2. Клон на чуждестранно лице може да е самостоятелен участник в настоящата обществена поръчка, ако може самостоятелно да подава оферти и да сключва договори съгласно законодателството на държавата, в която е установен.
3. В обществената поръчка може да участва всеки, който отговаря на условията, посочени в Закона за обществените поръчки (ЗОП). Правилника за прилагане на ЗОП (ППЗОП) и посочените в настоящата обява изисквания на възложителя.

**Участие на подизпълнители, трети лица**

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят

доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Изпълнителите сключват договор за подизпълнение с подизпълнителите, посочени в офертата. Възложителят изисква замяна на подизпълнител, който не отговаря на някое от условията: съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата, поради промяна в обстоятелствата преди сключване на договора за обществена поръчка.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. В тези случаи разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към същото, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже директно плащане към подизпълнителя, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

След сключване на договора и най-късно преди започване на изпълнението му. изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;
2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя всички документи, които доказват изпълнението на условията, че същия отговаря на съответните критерии за подбор съобразно вида и дела от поръчката, който ще изпълнява, и за него да не са налице основания за отстраняване от процедурата.

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности

По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези ще участват в изпълнението на частта от поръчката, за която е необходим този капацитет. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

Възложителят изисква от участника да замени посоченото от него трето лице, ако то не отговаря на някое от горните условия, поради промяна в обстоятелства преди сключване на договора за обществена поръчка.

Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

Когато участник в процедурата е обединение от физически и/или юридически лица. той може да докаже изпълнението на критериите за подбор с капацитета на трети лица при спазване на условията на чл. 65 ал. 2 - 4 от ЗОП.

**ЛИЧНО СЪСТОЯНИЕ НА УЧАСТНИЦИТЕ**

За участниците не следва да са налице основанията по чл. 54. ал. 1, т. 1 - 5 и 7 от ЗОП.

Основанията по чл. 54, ал. 1, т. 1, 2 и 7 се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

В случаите по чл. 54, ал. 2 от ЗОП, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по ал. 1, т. 1, 2 и 7 се отнасят и за това физическо лице.

Възложителят задължително отстранява от участие в обществената поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а. чл. 159а - 159г, чл. 172, чл. 192а. чл. 194 - 217, чл. 219 - 252. чл. 253 - 260. чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162. ал. 2. т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт. който не е влязъл в сила:

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

**Основания за незадължително отстраняване**

Възложителят отстранява от участие в процедурата за възлагане на обществена поръчка участник, за когото е налице някое от следните обстоятелства:

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството в държавата, в която е установен;

2. лишен от правото да упражнява професия и/или дейност свързана с предмета на настоящата поръчка, съгласно законодателството на държавата, в която е извършено нарушението;

3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

4. доказано е, че е виновен за неизпълнение на договор за обществена поръчка, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

5. опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация;

б) получи информация, която може да му даде неоснователно предимство в процедурата за възлагане на обществена поръчка;

Изискванията на чл. 54, ал. 1 т. 1-5 и 7, и чл. 55, ал. 1, т. 5 от Закона за обществените поръчки се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

В случай на отстраняване по чл. 54, ал.1. т. 1-5 и 7 от ЗОП възложителят трябва да осигури доказателства за наличие на основания за отстраняване.

**Забележка: Изискванията за личното състояние се отнасят и за подизпълнителите и/или третите лица.**

*Не се допуска до участие в процедурата* и се отстранява участник, за когото намира приложение хипотезата на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако не е приложима разпоредбата по чл.4 от същия закон.

Възложителят ще отстранява от участие в процедура за възлагане на обществена поръчка участник, за когото се установи, че е регистриран в юрисдикция с преференциален данъчен режим. Възложителят отстранява от участие в процедура за възлагане на обществена поръчка и участници за които се установи, че са свързани лица с дружества, регистрирани в юрисдикция с преференциален данъчен режим.

*Възложителят ще отстранява от участие* в процедура за възлагане на обществена поръчка участник, за когото се установи, че на основание чл. 69 от Закона за противодействие на корупцията и за отнемане на незаконно придобитото имущество (ЗПКОНПИ), е лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.

Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето е станало съдружник, притежава дялове или е управител или член на орган на управление или контрол след освобождаването му от длъжност.

**Мерки за доказване на надеждност – съгласно чл. 56 от ЗОП**

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, възложителят не го отстранява от обществената поръчка.

Мотивите за приемане или отхвърляне на предприетите но чл.56, ал. 1 от ЗОП мерки и представените доказателства се посочват в протокола на комисията или в съобщението за прекратяване на обществената поръчка, в зависимост от вида и етапа, на който се намира.

**Забележка: Информацията по тази точка се отнася и за подизпълнителите и третите лица.**

**ИЗИСКВАНИЯ КЪМ УЧАСТНИЦИТЕ**

**Критерии за подбор**

1. **Годност (правоспособност) за упражняване на професионална дейност относимо и за трите обособени позиции:**

1.1. Участникът следва да е вписан в публичния регистър на консултантите по енергийна ефективност по чл. 44, ал. 1 от Закона за енергийна ефективност, придобили компетентност на ниво 1 съгласно чл. 43, ал. 3, т. 1[[1]](#footnote-1) от Закона за енергийна ефективност **(**изм. ДВ. бр.83 от 9 Октомври 2018г.), а за чуждестранно лице – в аналогичен регистър съгласно законодателството на държавата членка, в която е установено.

При подаване на офертата обстоятелството се удостоверява в Декларация (съгласно чл. 96а, ал. 2 от ППЗОП), като се попълва информация относно вписването на участника в съответния професионален регистър в държавата членка, в която е установен, и се посочва дали съответният документ е на разположение в електронен формат, както и уеб адрес, орган или служба, издаващ/а документа за регистрация и точно позоваване на документа. За чуждестранно лице участникът посочва еквивалентен документ, доказващ регистрация/членство в аналогична професионална организация на държавата, в която е установен, даваща/о право за извършване на дейността консултант по енергийна ефективност.

При подписване на договора определеният изпълнител представя на документ, удостоверяващ, че участникът има право да изпълнява възлаганата дейност в Република България, включително е извършил съответна регистрация (притежава правоспособност) за извършване на дейностите по обследване за енергийна ефективност и сертифициране на сгради - заверено копие от валидно удостоверение за наличието на регистрация за извършване на дейностите по обследване за енергийна ефективност и сертифициране на сгради, отговаряща на вида на сградите, предмет на обществената поръчка, както и на категорията им, издадено от компетентен орган съгласно ЗЕЕ.

1.2. Участникът следва да е вписан в регистъра при Дирекцията за национален строителен контрол (ДНСК) на лицата, извършващи дейността консултант съгласно чл. 166, ал. 1, т. 1 и на лицата по чл. 166, ал. 7 от Закона за устройство на територията (изм. и доп. ДВ. бр.1 от 3 Януари 2019г.), респ. в приложимите случаи[[2]](#footnote-2) - в регистъра при Министерство на регионалното развитие и благоустройството (МРРБ) на лицата, извършващи дейността консултант съгласно чл. 166, ал. 1 от Закона за устройство на територията, а за чуждестранно лице[[3]](#footnote-3) – в аналогичен регистър, даващ правото да се извършва такава дейност съгласно законодателството на държава - членка на Европейския съюз, или на друга държава - страна по Споразумението за Европейското икономическо пространство.

Важно: Изискването по настоящата т.1.2 е приложимо само ако участникът не се позовава на качеството си на проектант, в чиито състав са включени проектанти от различни специалности с пълна проектантска правоспособност (съгласно изискванията на възложителя за подбор по т.3.2, буква „б“ от настоящия раздел) за оценка на останалите характеристики на строежите по чл.169, ал. 1 и 3 от Закона за устройство на територията, съгласно чл.176в, ал.1 и 3[[4]](#footnote-4) от Закона за устройство на територията.

При подаване на офертата обстоятелството се удостоверява в Декларация (съгласно чл. 96а, ал. 2 от ППЗОП), като се посочва, информация относно вписването на участника в съответния професионален или търговски регистър в държавата членка, в която е установен, като се посочва дали съответният/те документ/и е/са на разположение в електронен формат, както и уеб адрес, орган или служба, издаващ/и документа/ите за регистрация и точно позоваване на документа/ите. За чуждестранно лице участникът посочва еквивалентен документ, доказващ регистрация/членство в аналогична професионална организация на държавата, в която е установен, даваща/о право за извършване на дейността консултант съгласно чл.166, ал.1, т.1 от Закона за устройство на територията.

При подписване на договора определеният изпълнител представя на заверено копие от валидно удостоверение за упражняване на строителен надзор съгласно чл. 166, ал. 1, т. 1 и ал. 2 от Закона за устройство на територията и Наредба № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, издадена от министъра на регионалното развитие и благоустройството(изм. ДВ. бр.56 от 11 Юли 2017г.), въз основа на което да е вписан в публичния регистър при Дирекцията за национален строителен контрол, с приложен към него списък на правоспособните физически лица, чрез които се упражнява дейността, или заверено копие на валиден лиценз за упражняване на строителен надзор съгласно чл. 166, ал. 1 от Закона за устройство на територията, § 128, ал. 1 от Преходните и заключителните разпоредби към Закона за изменение и допълнение на Закона за устройство на територията, въз основа на който да е вписан в публичния регистър при Министерството на регионалното развитие и благоустройството/Дирекцията за национален строителен контрол, с приложен към него списък на правоспособните физически лица, чрез които се упражнява дейността, а когато участникът е чуждестранно лице – заверено копие от документ, удостоверяващ правото да извършва такава дейност (консултант по чл.166, ал.1 от Закона за устройство на територията), издаден от компетентен орган на държава членка на Европейския съюз, или на друга държава – страна по Споразумението за Европейското икономическо пространство, съгласно чл.166, ал.7 от Закона за устройство на територията.

**2. Минимални изисквания към техническите и професионални способности** но **чл. 63 ал. 1 от ЗОП**

**2.1.** Участникът трябва да е изпълнил през последните 3 /три/ години от датата на подаване на офертата дейности с предмет и обем, идентични или сходни с тези на поръчката, а именно:

а) услуга/и по извършване на обследване/ия за енергийна ефективност съгласно Закона за енергийната ефективност (или аналогични/еквивалентни дейности) с обща разгъната застроена площ на обследваната/ите сграда/и минимум за ОП №1- 2 400 м2, за ОП № 2 – 5 500 м2, ва ОП № 3 – 650 м2;

б) услуга/и по извършване на обследване/ия за установяване на техническите характеристики и съставяне на технически паспорт/и съгласно Закона за устройство на територията (или аналогични/еквивалентни дейности) с обща разгъната застроена площ на обследваната/ите и паспортизирана/и сграда/и минимум за ОП №1- 2 400 м2, за ОП № 2 – 5 500 м2, ва ОП № 3 – 650 м2.

Важно: За постигане на съответствие с изискванията на възложителя за подбор няма пречки дейностите по буква „а“ и буква „б“ да са изпълнени на една/едни и съща/и сграда/и.

За постигане на съответствие с изискванията на възложителя за подбор се приема изпълнението на всякаква друга аналогична/еквивалентна дейност по извършване на сходни услуги, предоставяни в друга съответна държава за участник чуждестранно лице.

При подаване на офертата обстоятелството се удостоверява с Декларация по чл. 192, ал. 3 от ЗОП., като участникът попълва информация за извършените през референтния период основни услуги от посочения вид с посочване на сумите, датите и получателите, независимо дали са публични или частни субекти.

При подписване на договора определеният изпълнител представя Списък с изпълнените услуги с посочване на стойностите, датите и получателите, заедно с документи, които доказват извършената услуга.

**Относимо за трите обособени позиции**

**2.2.** За изпълнението на поръчката участникът трябва да разполага с:

а) експерт, упражняващ технически контрол по част „Конструктивна“, който да отговаря на изискванията на чл.142, ал.10 от Закона за устройство на територията, а именно: да е включен в списък, изготвен и ежегодно актуализиран от Камарата на инженерите в инвестиционното проектиране, който се обнародва в „Държавен вестник“, или в еквивалентен списък или регистър, поддържан от компетентен орган в държава - членка на Европейския съюз, или в друга държава - страна по Споразумението за Европейското икономическо пространство;

б) проектанти по следните части – „Архитектурна“, „Водоснабдяване и канализация”, „Електрическа“,„Отопление, вентилация и климатизация” и „Пожарна безопасност“, всеки от които в областта на изискуемата от възложителя професионална квалификация да има пълна проектантска правоспособност по Закона за камарите на архитектите и инженерите в инвестиционното проектиране /ЗКАИИП/, с оглед оценка на останалите характеристики на строежите по чл.169, ал.1 и 3 от Закона за устройство на територията. За чуждестранните участници – притежаващи документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство.

Всяко от лицата по а) и б) трябва да са участвали в изготвянето на технически паспорт на поне една сграда в експлоатация.

Важно: Съгласно разпоредбите на чл. 176в, ал. 1 и ал. 3 от Закона за устройство на територията изискването по настоящата буква „б“ е приложимо единствено ако участникът няма качеството на консултант съгласно чл. 166, ал. 1 от Закона за устройство на територията, респ. не упражнява аналогична професия, предоставяна в друга съответна държава за участник, което е чуждестранно лице.

При подаване на офертата обстоятелството се удостоверява с Декларация по чл. 192, ал. 3 от ЗОП., като участникът попълва информация за експертите и професионалната им компетентност.

При подписване на договора определеният изпълнител представя Списък на персонала, който ще изпълнява поръчката, както и документи, които доказват професионалната компетентност на лицата.

При участие на обединения, които не са юридически лица, съответствието с горепосочените критерии за подбор се доказва от обединението участник, а не от всяко от лицата, включени в него, с изключение на съответната регистрация или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**СЪДЪРЖАНИЕ НА ОФЕРТАТА**

Офертата се подава на български език, на хартиен и електронен носител, в запечатана и непрозрачна опаковка. В офертата си участниците представят следните документи:

1. Опис на представените документи, подписан от участника *- Образец № 1* към настоящата документация.
2. При участник обединение, което не е юридическо лице, се представя копие на документ, от който да е видно правното основание за създаване на обединението, както и следната информация във връзка с настоящата обществена поръчка:

* определяне на партньор, който да представлява обединението за целите на обществената поръчка:
* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

Не се допускат промени в състава на обединението след подаване на офертата.

1. Декларация за отсъствие на обстоятелствата по чл. 54, ал. 1 и чл. 55, ал. 1 от ЗОП – по образец;
2. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици – по образец;
3. Декларация по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ) – по образец;
4. Декларация за съответствие с критериите за подбор – по образец;
5. Декларация по по чл. 47, ал. 3 от ЗОП
6. Документи за доказване на предприетите мерки за надеждност, когато е приложимо;
7. Техническо предложение, което съдържа:

а) Предложение за изпълнение на поръчката в съответствие с техническата спецификация и изискванията на възложителя; Предложението се изготвя по образец и се представя за всяка обособена позиция поотделно.

Предложението трябва да съдържа минимум предложената от участника организация на изпълнение на поръчката, която да осигурява изпълнението на минималните изисквания на Възложителя, посочени в Техническата спецификация, а именно:

- участникът е посочил последователността на дейностите по изготвяне на техническия паспорт, в т.ч. извършване на обследвания за установяване на техническите характеристики, свързани с изискванията по чл. 169 ал. 1, т. (1 - 6) и ал. 3 от ЗУТ за обекта/ите, изготвяне на доклад за резултатите от обследването за установяване на техническите характеристики на обекта/ите, възстановяване на първичната техническа документация в рамките на необходимото посредством извършване на наложителните замервания и архитектурното заснемане, извършване на обследвания за енергийна ефективност и изготвяне на сертификат за енергийни характеристики на сградата/ите, изготвяне на доклади за обследване за енергийна ефективност на сградата/ите и всички съпътстващи ги дейности, съгласно нормативната уредна

- участникът е представил разпределение на човешките ресурси и отговорностите, с конкретно описани функции за изпълнение на задачите на всеки от отделните специалисти по специалности, които ще участват в процеса на изпълнение на дейностите;

- участникът е представилметодите за осъществяване на комуникацията с Възложителя, координация и съгласуване на дейностите и други организационни аспекти, които са необходими за качественото и срочно изпълнение на възложената поръчка.

- участникът е представил индикативен план-график на изпълнение на дейностите, който е в съответствие с предложения от него срок за изпълнение.

б) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд – по образец;

Участниците могат да получат необходимата информация за задълженията, свързани с данъци и осигуровки и закрила на заетостта и условията на труд, които са в сила в Република България и относими към услугите, предмет на поръчката, както следва:

*Относно задълженията, свързани с данъци и осигуровки: Национални агенция по приходите - Информационен телефон на НАП - 0700 18 700: интернет адрес: http://www.nap.bg/*

*Относно задълженията, закрша на заетостта и условията на труд: Министерство на труда и социалната политика, интернет адрес: http://www.mlsp.government.bg/: София 1051. ул. Триадица №2. тел: 8119 443.*

*Относно задълженията, опазване на околната среда Министерство на околните; среда и водите, интернет адрес:* http://www.moew.government.bg/*, 1000 София. ул. "У. Гладстон"№ 67 тел: 02/940 6331. Информационен център на МОСВ: работи за посетители всеки работен ден от 14 до 1*7 ч.

1. Ценово предложение – по образец . Ценовото предложение за представя за всяка обособена позиция поотделно.

Ценовото предложение на всеки участник не може да надвишава максималната прогнозна стойност на поръчката в лв. без ДДС за съответната обособена позиция.

Всяка предложена цена в лв. без ДДС се закръглява с точност до втори знак след десетичната запетая.

**\* Отговорност за евентуално допуснати грешки или пропуски в изчисленията на предложените цени носи единствено участникът в обществената поръчка. В случай на допусната аритметична или техническа грешка при образуване на цените, участникът ще бъде отстранен. Не се допуска разминаване между цената, изписана с думи и цената, изписана с цифри.**

**\*\*Участник подал оферта, която не отговаря на условията за представяне, включително за форма, начин и срок се отстранява от процедурата.**

**Конфиденциалиост**

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфидеициалност по отношение на предложенията от офертите им, които подлежат на оценка.

**Подаване па оферта на хартиен носител**

Документите, свързани с участието в настоящата обществена поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса: Получател **Община Панагюрище, гр. Панагюрище, пл. „20-ти април” № 13.**

Всички документи, свързани с участието във възлагането, се представят в запечатана непрозрачна опаковка. Върху опаковката се посочват:

1. наименованието на участника, включително участниците в обединението, когато е приложимо;
2. адрес за кореспонденция, телефон и по възможност - факс и електронен адрес:
3. наименованието на поръчката и на обособената/ите позиция/и, за която се подава офертата.

За получените оферти за участие при възложителя се води регистър, в който се отбелязват: подател на офертата: номер, дата и час на получаване (отбелязват се върху опаковката), за което на приносителя се издава документ; причини за връщане на офертата (когато е приложимо).

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Получените офертите се предават на председателя на комисията по чл. 51 от ППЗОП, за което се съставя протокол с данните на участниците по чл.48. ал. 1 от ППЗОП. Протоколът се подписва от предаващото лице и от председателя на комисията.

**Определяне на лица за разглеждане и оценка на офертите**

След изтичане на срока за подаване на оферти, възложителят определя нечетен брой лица със Заповед, които да разгледат и оценят получените оферти, съгласно чл. 97 от ППЗОП.

**Отваряне на офертите**

Съгласно чл.97, ал.3 от ППЗОП комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците. След отваряне на офертата на конкретен участник и обявяване на ценовото му предложение, комисията предлага на присъстващ представител на друг участник да подпише техническото и ценовото предложение, след което същите се подписват и от всички членове на комисията.

**Разглеждане на подадените оферти**

На закрито заседание комисията извършва проверка за съответствието на подадените оферти с изискванията на обявата, техническата спецификация и всички условия на Възложителя по настоящата обществена поръчка.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Комисията разглежда направените от допуснатите участници Предложения за изпълнение на поръчката и съответствието им с изискванията на възложителя. **Описателния документ не подлежи на оценка, но предложения, които не отговарят по обем и съдържание на изискванията на възложителя и на действащата нормативна уредба в областта ще бъдат отстранявани.**

Комисията разглежда ценовите предложения на допуснатите участници. Ценовото предложение на участник, чиято оферта не отговаря на изискванията на възложителя, не се оценява.

**Необичайно благоприятни оферти**

Когато предложение в офертата на участник, свързано с цена, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

Обосновката може да се отнася до обстоятелствата по чл.72, ал.2 от ЗОП.

Получената обосновка се оценява по отношение на нейната пълнота и обективност относно обстоятелствата по чл.72, ал. 2 от ЗОП, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена.

Не се приема оферта, когато се установи, че предложената в нея цена е с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

Не се приема оферта, когато се установи, че предложената в нея цена е с повече от 20 на сто по-благоприятна от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Възложителите са длъжни да уведомяват Европейската комисия за всички случаи по чл.72, ал.5 от ЗОП.

**Критерии за възлагане и класиране на участниците**

Настоящата обществена поръчка се възлага въз основа на икономически най-изгодна оферта, като критерият за възлагане е **„оптимално съотношение качество/цена”*,*** съгласно чл. 70, ал. 2, т. 3 от ЗОП.

Настоящата методика се прилага за всяка от обособените позиции в обхвата на поръчката.

Оценка на допуснатите оферти по всяка обособена позиция се извършва съгласно следната утвърдена от възложителя методика за оценка на офертите при следните показатели и тежест за определяне на общата комплексна оценка (КО):

**1. Цена за изпълнение на поръчката (О1)** - тежест в комплексната оценка 60 %

**2. Срок за изпълнение (О2)** - тежест в комплексната оценка 40 %

**Указания за определяне на оценката по всеки показател**

**1. Цена за изпълнение на поръчката (О1).**

Цената за изпълнение на поръчката се оферира в Ценовото предложение на участника, изготвено съгласно *Образец № 1.*

Тежестта на показателя оценка на предложената ***Цена за изпълнение на поръчката* (О1)** е 60 % от общата комплексна оценка (КО), като максималният брой точки по посочения показател е 60 точки.

Оценката по показателя се определя по формулата:

**О1 = О1 мин. x 60** , където

**О1 у**

* ***О1*** *е оценката на цената за изпълнение на поръчкатa на оценявания участник*
* ***О1 мин.*** *е най-ниската предложена цена за изпълнение на поръчката от участниците*
* **О1 у** *е предложената цена за изпълнение на поръчката от оценявания участник*

**Предложената цена за изпълнение не трябва да надвишава прогнозната стойност за съответната обособена позиция.**

**Стойността на получената оценка по показателя се закръгля до втория знак след десетичната запетая.**

**2. Срок за изпълнение (О2).**

Срокът за изпълнение се оферира в Предложението за изпълнение на поръчката в съответствие с изискванията на възложителя.

Тежестта на показателя оценка на предложения ***Срок за изпълнение* (О2)** е 40 % от общата комплексна оценка (КО), като максималният брой точки по посочения показател е 40 точки.

Оценката по показателя се определя по формулата:

**О2 = О2 мин. x 40** , където

**О2 у**

* ***О2*** *е оценката на срока за изпълнение*
* ***О2 мин.*** *е най-краткият предложен срок за изпълнение от участниците*
* ***О2 у*** *е предложеният срок за изпълнение от оценявания участник*

**Предложения срок за изпълнение не трябва да надвишава 150 календарни дни (за всяка обособена позиция)**

**Стойността на получената оценка по показателя се закръгля до втория знак след десетичната запетая.**

**3. Обща комплексна оценка (КО).**

Общата комплексна оценка за класиране на участниците се формира при следната формула:

**КО = О1 + О2**

Максималната Обща комплексна оценка (КО) е 100 точки.

Комисията прилага методиката на оценяване, базираща се на точкова система.

Класирането на допуснатите оферти се извършва в низходящ ред въз основа посочената методика и показатели.

**Протокол на комисията**

Комисията съставя протокол за разглеждането и оценката на офертите и за класирането на участниците.

Към протокола се прилагат всички документи, изготвени входа на работа на комисията, като мотивите за особените мнения и др., ако има такива.

Протоколът на комисията се подписва от всички членове и се предава на възложителя заедно с цялата документация.

Протоколът се представя на възложителя за утвърждаване, след което в един и същ ден се публикува в профила на купувача и се изпраща на участниците:

1. на адрес, посочен от всеки участник:

а) на електронна поща, като съобщението, с което се изпращат, се подписва с електронен подпис, или

б) чрез пощенска или друга куриерска услуга с препоръчана пратка с обратна разписка;

1. по факс.

**Определяне на изпълнител на обществената поръчка**

Възложителят определя за изпълнител на поръчката участник, за когото са изпълнени следните условия:

1. не са налице основанията за отстраняване и отговаря на критериите за подбор;
2. офертата на участника е получила най-висока оценка при прилагане на предварително обявените от възложителя условия и избрания критерий за възлагане.

**Прекратяване**

Възложителят може да прекрати възлагането на поръчката до сключване на договора за възлагане на обществената поръчка, като публикува съобщение на профила на купувача, в което посочва и мотивите за прекратяването.

**Документи за сключване на договора**

Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2;

2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Възложителят не сключва договор, когато участникът, класиран на първо място:

1. откаже да сключи договор;

2. не изпълни някое от посочените по горе условия, или

3. не докаже, че не са налице основания за отстраняване от процедурата.

За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

**Сключване и изменение на договор**

Възложителят сключва договор за обществена поръчка с определения изпълнител в 30- дневен срок от датата на определяне на изпълнителя.

Договорът трябва да съответства на проекта на договор, приложен в документацията, допълнен с всички предложения от офертата на участника, въз основа на които последният е определен за изпълнител та поръчката.

Промени в проекта на договор се допускат го изключение, когато е изпълнено условието по чл. 116, ал. 1, т. 7 от ЗОП и са наложени от обстоятелства, настъпили по време или след провеждане на поръчката.

Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

При изпълнението на договорите за обществени поръчки изпълнителите и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 от ЗОП.

Изменение на договора е допустимо само в приложимите случаи по чл.116 от ЗОП.

В случаите по чл. 116. ал. 1, т. 6 от ЗОП изменение на договор е допустимо, при условие че след изменението общата стойност на договора не надхвърля праговите стойност по чл. 20. ал. 3 от ЗОП.

**ДРУГА ИНФОРМАЦИЯ**

За всички неуредените въпроси в документацията по настоящата обществена поръчка се прилагат разпоредбите на ЗОП (изм. ДВ. бр.105 от 18 Декември 2018г.) и ППЗОП (попр. ДВ. Бр.20 от 8 Март 2019 г).

1. *ниво 1 - имат компетентност за извършване на дейностите по ал. 1 за всички категории сгради съгласно*[*чл. 137, ал. 1 от Закона за устройство на територията*](https://web6.ciela.net/Document/LinkToDocumentReference?fromDocumentId=2136500695&dbId=0&refId=15380790)*и номенклатурата на видовете строежи по отделните категории, определена с наредбата по*[*чл. 137, ал. 2 от Закона за устройство на територията*](https://web6.ciela.net/Document/LinkToDocumentReference?fromDocumentId=2136500695&dbId=0&refId=15380791)*;* [↑](#footnote-ref-1)
2. *Съгласно разпоредбата на § 128, ал.1 от Преходните и заключителните разпоредби към Закона за изменение и допълнение на Закона за устройство на територията (ДВ, бр. 82 от 2012 г., в сила от 26.11.2012 г., доп., бр. 66 от 2013 г., в сила от 26.07.2013 г., изм., бр. 98 от 2014 г., в сила от 28.11.2014 г., изм. и доп., бр. 101 от 2015 г.) лицата, получили лиценз от министъра на регионалното развитие и благоустройството, могат да продължат да извършват дейността си по чл.166, ал.1 от Закона за устройство на територията до изтичане срока на лиценза.*  [↑](#footnote-ref-2)
3. *Съгласно разпоредбата на чл.166, ал.7 от Закона за устройство на територията дейностите като консултант по чл.166, ал.1 от същия закон могат да се извършват и от лица, представили копие от документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство.* [↑](#footnote-ref-3)
4. *Чл. 176в, (1)Обследването на строежите се извършва от консултант, получил удостоверение по реда на наредбата по*[*чл. 166, ал. 2*](https://web6.ciela.net/Document/DocumentHighlighted?dbId=0&documentId=2135163904&searchedText=%D0%B7%D1%83%D1%82&edition=2147483647&iconId=1&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d)*, или от проектанти от различни специалности с пълна проектантска правоспособност.; (3) Когато обследването се извършва от проектанти, в състава им се включват физически лица, упражняващи технически контрол по част "Конструктивна", които отговарят на изискванията на*[*чл. 142, ал. 10*](https://web6.ciela.net/Document/DocumentHighlighted?dbId=0&documentId=2135163904&searchedText=%D0%B7%D1%83%D1%82&edition=2147483647&iconId=1&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d)*, както и проектанти от различни специалности с пълна проектантска правоспособност, за оценка на останалите характеристики на строежите по*[*чл. 169, ал. 1 и 3*](https://web6.ciela.net/Document/DocumentHighlighted?dbId=0&documentId=2135163904&searchedText=%D0%B7%D1%83%D1%82&edition=2147483647&iconId=1&stateObject=%7b%22kind%22:%22getSearchResults%22,%22page%22:1,%22navigateTo%22:%22/AllProducts%22,%22sortAsc%22:%22desc%22,%22sortCol%22:%22Score%22%7d)*.;(4) Обследването за енергийна ефективност е част от общото обследване на строежите и се извършва от физически или юридически лица, които отговарят на изискванията, определени в*[*Закона за енергийната ефективност*](https://web6.ciela.net/Document/LinkToDocumentReference?fromDocumentId=2135163904&dbId=0&refId=19527044)*.* [↑](#footnote-ref-4)